
Datum: 	19. 5. 2026

Ministrstvo za okolje, podnebje in energijo izdaja na podlagi 46. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16, 61/17 – GZ, 21/18 – ZNOrg, 84/18 – ZIURKOE, 158/20 in 44/22 – ZVO-2) v povezavi s 301. členom Zakona o varstvu okolja – ZVO-2 (Uradni list RS, št. 44/22, 18/23 – ZDU-1O, 78/23 – ZUNPEOVE, 23/24, 21/25 – ZOPVOOV, 56/25 – PoZ in 11/26- odl. US), 114. in 119. člena Zakona o urejanju prostora (ZUreP-2) (Uradni list RS, št. 61/17, 199/21 – ZureP-3 in 20/22 – odl. US) v povezavi z 298. členom Zakona o urejanju prostora (ZureP-3) (Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP, 23/24, 109/24, 25/25 – odl. US, 75/25 in 14/26), in 145. člena Zakona o splošnem upravnem postopku (Uradni list RS, št. 24/06-ZUP-UPB2, 105/06-ZUS-1, 126/07, 65/08, 8/10, 82/13 in 175/20-ZIUOPDVE, 3/22 - ZDeb in 85/25) v upravni zadevi odločitve o sprejemljivosti vplivov izvedbe plana na okolje za Občinski podrobni prostorski načrt 305 Vrtno mesto Sibirija – za del enote urejanja prostora TR-307, pripravljavcu plana, Mestni občini Ljubljana, Mestni upravi, Poljanska cesta 28, 1000 Ljubljana, naslednjo

ODLOČBO

1. Vplivi izvedbe plana na okolje, ugotovljeni v postopku celovite presoje vplivov na okolje za Občinski podrobni prostorski načrt 305 Vrtno mesto Sibirija – za del enote urejanja prostora TR-307 (Ljubljanski urbanistični zavod d.d., št. projekta 8847, februar 2026, dopolnjeno po usklajevanju z nosilci urejanja prostora april 2026), so sprejemljivi ob upoštevanju omilitvenih ukrepov, določenih v okoljskem poročilu (ZaVita, svetovanje, d.o.o., št. proj. 284/2021, dopolnjeno po javni razgrnitvi, 3. 2. 2026). 
2. V tem postopku ni bilo stroškov.
Obrazložitev

I

Pripravljavec plana, Mestna občina Ljubljana, Mestna uprava, Poljanska cesta 28, 1000 Ljubljana, je z vlogo, št. 35021-8/2021-393, z dne 12. 5. 2026, prejeto istega dne, Ministrstvo za okolje, podnebje in energijo (v nadaljnjem besedilu Ministrstvo) zaprosil za odločitev o sprejemljivosti vplivov izvedbe Občinskega podrobnega prostorskega načrta 305 Vrtno mesto Sibirija (v nadaljnjem besedilu OPPN) na okolje. Vlogo je dopolnil dne 18. 5. 2026.

Vlogi in dopolnitvam vloge je bilo priloženo naslednje gradivo:
-	Odlok o občinskem podrobnem prostorskem načrtu 305 Vrtno mesto Sibirija – za del enote urejanja prostora TR-307, predlog usklajen z nosilci urejanja prostora (Ljubljanski urbanistični zavod d.d., št. projekta 8847, februar 2026, dopolnjeno po usklajevanju z nosilci urejanja prostora april 2026);
-	Okoljsko poročilo za Občinski podrobni prostorski načrt 305 Vrtno mesto Sibirija (ZaVita, svetovanje, d.o.o., št. proj. 284/2021, dopolnjeno po javni razgrnitvi, 3. 2. 2026); 
-	Okoljsko poročilo za Občinski podrobni prostorski načrt 305 Vrtno mesto Sibirija; Priloga 1: Stopnja upoštevanja omilitvenih ukrepov in priporočil ter sklepna ocena osnutka OPPN (Dopolnitev 12. 1. 2023 in 29. 7. 2024);
-	Javno naznanilo o javni razgrnitvi, št. 35021-8/2021-264, z dne 20. 12. 2024;
-	Stališča do pripomb, podanih v času javne razgrnitve; 
-	mnenje Ministrstva za zdravje, št. 350-45/2026-2711-8, s prilogo št. 350-039/2026-5 z dne 6. 5. 2026;
-	mnenje Ministrstva za kulturo, št. 35012-174/2021-3340-14, z dne 15. 4. 2026;
-	mnenje Ministrstva za naravne vire in prostor, št. 35629-73/2026-2560-4, s prilogo št.3563-0128/2026-2 z dne 26. 3. 2026;
-	mnenje Direkcije RS za vode, št. 35024-244/2025-4, z dne 1. 4. 2026;
-	dodatno mnenje Direkcije RS za vode, št. 35021-7/2026-5, z dne 29. 4. 2026.

II

[bookmark: OLE_LINK1]Ministrstvo za okolje in prostor je z odločbo, št. 35409-409/2021-2550-8, z dne 17. 1. 2022 odločilo, da je za Občinski podrobni prostorski načrt 305 Vrtno mesto Sibirija treba izvesti celovito presojo vplivov na okolje. Presoje sprejemljivosti vplivov izvedbe plana na varovana območja narave ni bilo treba izvesti. 

Za predmetni OPPN je bilo izdelano okoljsko poročilo (ZaVita, svetovanje, d.o.o., št. 284/2021, 6. 8. 2024), za katero je Ministrstvo za okolje, podnebje in energijo izdalo mnenje o ustreznosti okoljskega poročila, št. 35409-164/2024-2570-4, z dne 18. 10. 2024.

Pripravljavec plana je gradivo javno razgrnil v času od 7. 1. 2025 do 7. 2. 2025. V okviru javne razgrnitve gradiva je bila izvedena tudi javna obravnava, in sicer 22. 1. 2025. Pripravljavec plana je v času javne razgrnitve prejel pripombe na OPPN in se do njih opredelil. 

III

Po 46. členu Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16, 61/17 – GZ, 21/18 – ZNOrg, 84/18 – ZIURKOE, 158/20 in 44/22 – ZVO-2; v nadaljnjem besedilu ZVO-1) ministrstvo v 30 dneh od prejema plana ob upoštevanju mnenj ministrstev in organizacij iz 42. člena tega zakona izda odločbo, s katero plan potrdi, če presodi, da so njegovi vplivi na okolje sprejemljivi, ali potrditev zavrne, če presodi, da vplivi izvedbe plana na okolje niso sprejemljivi. 

Pripravljavec plana mora v planu v čim večji meri upoštevati pisna mnenja in pripombe o sprejemljivosti vplivov izvedbe plana na okolje, ki jih s stališča svoje pristojnosti in glede na vsebino plana pripravijo ministrstva in organizacije, pristojne za posamezne zadeve varstva okolje ali varstvo ali rabo naravnih dobrin ali varstvo kulturne dediščine. Prav tako mora pripravljavec plana v čim večji meri upoštevati mnenja in pripombe javnosti iz 43. člena ZVO-1. Na podlagi mnenj ministrstev in organizacij ter mnenj in pripomb javnosti pripravljavec plan ustrezno spremeni in dopolni ter ga pošlje ministrstvu v potrditev.

13. 4. 2022 je začel veljati Zakon o varstvu okolja (Uradni list RS, št. 44/22, 18/23 – ZDU-1O, 78/23 – ZUNPEOVE, 23/24, 21/25 – ZOPVOOV, 56/25 – PoZ in 11/26 – odl. US; v nadaljnjem besedilu ZVO-2). ZVO-2 v 301. členu določa, da se postopki celovite presoje vplivov na okolje, ki so bili uvedeni na podlagi 40. člena ZVO-1, končajo po določbah ZVO-1. Glede na navedeno se bo ta postopek nadaljeval in končal v skladu z ZVO-1.

Dne 1. 6. 2022 je začel veljati Zakon o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP, 23/24, 109/24, 25/25 – odl. US, 75/25 in 14/26; v nadaljnjem besedilu ZUreP-3), ki v tretjem odstavku 298. člena določa, da se postopki priprave prostorskih aktov, začeti na podlagi ZUreP-2, končajo po dosedanjih predpisih. Skladno z navedenim se bo ta postopek zaključil po ZUreP-2.

Po 119. členu Zakona o urejanju prostora (Uradni list RS, št. 61/17, 199/21 – ZureP-3 in 20/22 – odl. US; v nadaljnjem besedilu: ZUreP-2), se za postopek priprave in sprejetja OPPN smiselno uporabljajo določbe, ki veljajo za postopek priprave in sprejetja OPN.

V 114. členu ZUreP-2 občina pozove državne nosilce urejanja prostora, da v 30 dneh podajo mnenje k predlogu OPN. Državni nosilci urejanja prostora, ki sodelujejo pri celoviti presoji vplivov na okolje, hkrati z mnenjem k predlogu podajo tudi mnenje o sprejemljivosti vplivov izvedbe OPN na okolje.

IV

Pripravljavec plana je z vlogo, št. 35021-8/2021-393, z dne 12. 5. 2026, dopolnjeno 18. 5. 2026, zaprosil Ministrstvo za odločitev o sprejemljivosti vplivov izvedbe OPPN na okolje. Na Ministrstvo je posredoval pozitivna mnenja naslednjih nosilcev urejanja prostora in organizacij, ki sodelujejo v postopku celovite presoje vplivov na okolje: mnenje Ministrstva za zdravje, št. 350-45/2026-2711-8, s priloženim mnenjem Nacionalnega inštituta za javno zdravje (v nadaljnjem besedilu NIJZ) št. 350-039/2026-5, z dne 6. 5. 2026; mnenje Ministrstva za kulturo, št. 35012-174/2021-3340-14, z dne 15. 4. 2026; mnenje Ministrstva za naravne vire in prostor, št. 35629-73/2026-2560-4, s priloženim mnenjem Zavoda RS za varstvo narave (v nadaljnjem besedilu ZRSVN) št.3563-0128/2026-2, z dne 26. 3. 2026 ter mnenje Direkcije RS za vode, št. 35024-244/2025-4, z dne 1. 4. 2026 in dodatno mnenje Direkcije RS za vode, št. 35021-7/2026-5, z dne 29. 4. 2026.

Ministrstvo za zdravje je z dopisom št. 350-45/2026-2711-8, z dne 7. 5. 2026, posredovalo mnenje NIJZ št. 350-039/2026-5, z dne 6. 5. 2026, s katerim soglaša. NIJZ je v mnenju ugotovil, da je bilo pri pripravi predloga OPPN ustrezno upoštevano mnenje št. 350-114/2021-21 (256), z dne 27. 9. 2024, podano na osnutek plana, zato meni, da je predlog OPPN z vidika vplivov na zdravje ljudi sprejemljiv, razen vplivov hrupa, ki pa so skladni z veljavno zakonodajo s področja varstva pred hrupom.

Ministrstvo za kulturo je v mnenju, št. 35012-174/2021-3340-14, z dne 15. 4. 2026 navedlo, da so rešitve in ukrepi za varstvo kulturne dediščine ustrezno vključeni v predlog OPPN, predlagane prostorske ureditve pa sprejemljive z vidika varstva kulturne dediščine.

Ministrstvo za naravne vire in prostor je z dopisom št. 35629-73/2026-2560-4 posredovalo mnenje ZRSVN, št.3563-0128/2026-2, z dne 26. 3. 2026, s katerim se strinja. ZRSVN je v mnenju ugotovil, da so ukrepi s področja varstva narave ustrezno vključeni v odlok o OPPN v besedilu in grafičnem delu, zato meni, da je OPPN s stališča varstva narave sprejemljiv.

Direkcija RS za vode je podala mnenje št. 35024-244/2025-4, z dne 1. 4. 2026 in dodatno mnenje št. 35021-7/2026-5, z dne 29. 4. 2026. V mnenjih se je pozitivno opredelila do predloženega gradiva, za katerega meni, da je ustrezno upoštevalo področne splošne smernice in konkretne usmeritve ter podana mnenja in veljavne predpise s področja upravljanja z vodami. Dodatno je ugotovila, da je bil OPPN dopolnjen s poudarkom na poplavno odporni gradnji, da so bile upoštevane ugotovitve iz dopolnjenih hidrološko hidravlične študija in okoljskega poročila (faza po javni razgrnitvi z dne 3. 2. 2026) ter da je bila pri pripravi predloga OPPN glede poplavne varnosti upoštevana tudi načrtovana širitev avtoceste in odvodnjavanje padavinske vode širšega območja Sibirije. Direkcija RS za vode je v mnenju navedla, da so skladno z okoljskim poročilom ocenjeni vplivi na OPPN nebistveni ob doslednem izvajanju omilitvenih ukrepov, v primeru dodatnih ureditev, ki odstopajo od izračunov, izvedenih s hidravličnim modelom iz hidrološko hidravlične študije (2. faza – Izdelava analize načrtovanega stanja, izdelal: IZVO-R d.o.o., št. R15/25, november 2025), je treba zadostnost ukrepov ponovno hidravlično preveriti. Glede na navedeno in na podlagi predloženega gradiva Direkcija RS za vode izdaja pozitivno mnenje.
V

Po pregledu celotnega gradiva in na podlagi prejetih pozitivnih mnenj nosilcev urejanja prostora Ministrstvo meni, da so vplivi izvedbe Občinskega podrobnega prostorskega načrta 305 Vrtno mesto Sibirija – za del enote urejanja prostora TR-307 na okolje sprejemljivi. V predlogu OPPN so smiselno upoštevani omilitveni ukrepi iz okoljskega poročila.

Skladno s šestim odstavkom 22. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje (Uradni list RS, št. 73/05 in 44/22 – ZVO-2) morajo biti v sklepu o potrditvi plana navedeni tudi omilitveni ukrepi, s katerimi se odpravljajo pričakovani bistveni ali uničujoči vplivi, merila in pogoji, ki morajo biti izpolnjeni, da se plan lahko izvede ter načini spremljanja izvajanja plana.

Skladno s prvim odstavkom 23. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje se v sklepu o potrditvi plana odloči tudi o spremljanju izvajanja plana.

Omilitveni ukrepi so smiselno vključeni v predlog OPPN v 12., 13., 21., 23., 24., 25., 27., 30., 33., 42. in 49. členu besedila odloka in na kartah št. 4.6 in 4.7. Spremljanje stanja okolja se izvaja skladno s področnimi predpisi.

Pouk o pravnem sredstvu: Zoper to odločbo ni pritožbe, pač pa se lahko sproži upravni spor in sicer z vložitvijo tožbe, ki se vloži v roku 30 dni po vročitvi te odločbe na Upravno sodišče Republike Slovenije, Fajfarjeva 33, Ljubljana. Tožba se vloži pisno pri navedenem sodišču.


Postopek vodila:

Mojca Lenardič
Podsekretarka
	dr. Tanja Pucelj Vidović
	Vodja Sektorja za okoljske presoje





Vročiti (elektronsko):
- Mestna občina Ljubljana, Mestna uprava, glavna.pisarna@ljubljana.si 

V vednost (elektronsko):
- Ministrstvo za zdravje, Direktorat za javno zdravje, gp.mz@gov.si 
- Direkcija RS za vode, Sektor območja srednje Save, gp.drsv-lj@gov.si 
- Ministrstvo za kulturo, Direktorat za kulturno dediščino, gp.mk@gov.si 
- Ministrstvo za naravne vire in prostor, Direktorat za naravo, gp.mnvp@gov.si 
- Mestna občina Ljubljana, Oddelek za urejanje prostora, urbanizem@ljubljana.si 

